cyanic-selkie/wikianc huggingface dataset:
Дрење
Население
По Првата светска војна селото било дел од општината Градец и имало 94 жители.
Селото е мало, кое што во 1961 година броело 151 жител, а во 1994 година 211 жители, македонско население.
Според последниот попис од 2021 година, во селото живееле 88 жители, од кои 84 Македонци и 4 лица без податоци.
Родови
Дрење е македонско село.
Според истражувањата од 1975 година, родови во селото се:
Според истражувањата пак на Бранислав Русиќ во 1953 година, родови во селото се:
Самоуправа и политика
Селото влегува во рамките на Општина Крива Паланка, која била една од малкуте општини, кои не биле променети по новата територијална поделба на Македонија во 2004 година.
Во периодот од 1955 до 1996 година, селото се наоѓало во рамките на големата општина Крива Паланка.
Избирачко место
Во селото постои избирачкото место бр. 0941 според Државната изборна комисија, кое е сместено во месната заедница.
На претседателските избори во 2019 година, на ова избирачко место биле запишани вкупно 45 гласачи.
Иселеништво
Иселеништво има воглавно во градот Крива Паланка.
Список на државни водачи во 296 година
Ова е список на државни водачи во 96 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
Френкфорт (Кентаки)
Франкфорт (Frankfort) е град во американската сојузна држава Кентаки и нејзин главен град. Според пописот извршен во во 2010 година, во градот живееле 25,527 жители
Корнилиј Стотникот
'''Св. свештеномаченик Корнилиј''' - православен светец.
Житие
Корнилиј бил Римјанин и служел како офицер (стотник или центурион) во Палестина. Откако се покрстил, тој ја оставил службата и тргнал по апостолот Петар, кој подоцна го поставил за епископ во градот Скипсеосис. Таму, св. Корнилиј претрпел големи измачувања поради својата вера, но успеал да го урне храмот на Аполон и да го покрсти кнезот на Скипсеосис, Димитриј. Откако бил известен од Бога за денот на својата смрт, св. Корнилиј ги повикал сите христијани, ги посоветувал, се помолил за нив и умрел. Постепено, тој бил заборавен и неговиот гроб останал запуштен. Но, светецот му се појавил на троадскиот епископ Силуан и му заповедал да подигне црква на местото на неговиот гроб. Епископот Силуан го извршил делото со помош на богатиот граѓанин Евгениј.
NGC 6711
Објектот бил предмет и на други истражувања, па освен како NGC 6711 се споменува и како UGC 11361, MCG 8-34-25, CGCG 255-17, IRAS 18476+4735, KARA 862, KAZ 496.
Податоци од набљудување
Според морфолошката класификација на галаксиите, NGC 6711 е од видот SBbc/P. Видливиот сјај со голо око изнесува 12,9 m, а оној во рамките на интервалот од минималната до максималната честота 13,7 m, додека површинскиот сјај изнесува 13,3 m/лм2. NGC 6711 има привидни димензии од 1,1' х 0,9'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 18 ч 49 м 0,9 с, а неговата деклинација, односно висината на лакот на тој агол, +47° 39' 27"". Положбениот агол на објектот е во износ од 90°.
Други поделби
Проучување на NGC 6711 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 62456. Во рамките на атласот на длабокото небо, Уранометрија 2000.00, објектот припаѓа на групата означена со бројот 83; додека во Каталогот на основни ѕвезди (GSC) е групиран под бројот 3544. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 814.
Терел Вард Бајнам
Терел Вард Бајнам (Terrell Ward Bynum) — филозоф, писател и уредувач. Моментално работи како директор и професор по филозофија во Центарот за Истражување за Сметање и Општество во Државниот Универзитет во Јужен Конектикат. Тој е еден од зачетниците во полето на компјутерската етика и информациската етика.
Образование
Терел Вард Бајнам уште како многу млад се интересирал за основната природа на универзумот. Тој го започнал своето високо образование на Универзитетот во Делавер. Таму студирал хемија. Таму предавања му држеле многу познати филозофи за науката. Такви биле Карл Хемпбел, Адолф Грунбаум, Ернест Нагел итн. Под силен впечаток од предавањата на овие професори, Бајнам бил поттикнат да се заинтересира за суштината на животот.
Импресиониран од делата на филозофот и математичарот Готлоб Фреге, Терел Вард Бајнам бил многу изненаден кога дознал дека Фреге е сосема недоволно признаен како филозоф, иако луѓето кои знаеле за него, го сметале за еден од највлијателните филозофи во историјата. Многу малку од делата на Готлоб Фреге ја доживеале славата која ја заслужуваат. Од овие причини, Терел Вард Бајнам се заколнал дека ќе му напише биографија на неговиот идол и дека ќе преведе барем неколку од неговите најважни дела, ако има можност за тоа.
Дипломската работа на Терел Вард Бајнам обработувала многу комплексен алгоритам од областа на термодинамиката. Терел Вард Бајнам го продолжил образованието во Универзитетот во Бристол, на насоката Филозофија на науките. Потоа, на Принстон Универзитетот го продолжил образованието на насоката Историја и филозофија на науката.
За време на студиите на Принстон Универзитетот, Терел Вард Бајнам започнал да го исполнува своето ветување во врска со Готлоб Фреге, со тоа што започнал да пишува ракопис за него. Најпрво ова дело требало да биде негова докторска дисертација, но набрзо се пролонгирало во книга за Готлоб Фреге.
Потоа, Терел Вард Бајнам се запишал на програмата за докторат на Градскиот Универзитет во Њујорк. Неговата докторска дисертација била насловена “Теоријата на Аристотел за човечките акции”. Ментор за докторската дисертација му бил Бернард Баумрин.
Работа
Терел Вард Бајнам е еден од почетниците во полето на компјутерската етика и информациската етика.
Проект „Готлоб Фреге“
Во текот на неговите студии, Терел Вард Бајнам бил запрепастен од тоа колку филозофот Готлоб Фреге, и покрај тоа што имал големо влијание врз филозофијата како наука, всушност бил релативно непознат за сите, освен за големите познавачи на историјата на филозофијата. Поради ова, Бајнам сакал во текот на неговиот живот, ако постојат можности за тоа, да преведе негови дела или да напише негова биографија. За време на неговиот престој на Принстон Универзитетот, Терел Вард Бајнам започнал да го исполнува ова ветување, со тоа што започнал да пишува ракопис за Готлоб Фреге. Најпрво ова дело требало да биде неговата докторска дисертација, но набрзо се претворило во книга за Готлоб Фреге.
Во 1965 година, Терел Вард Бајнам започнал на проектот Готлоб Фреге. На неговото патување низ Европа, тој ги интервјуирал Бертранд Расел, Рудолф Карнап (ученик на Фреге), Игнацио Ангелели (кој го снабдил со богат материјал од областа на животот на Готлоб Фреге) итн.
Набрзо, Бајнам ја завршил биографијата на Готлоб Фреге, а исто така и преводот на англиски јазик на некои од неговите дела.
Резултатот била книга која во 1972 година била објавена од страна на печатот на Оксфордскиот Универзитет. Истата книга била одново објавена во 2002 година, како класика на Оксфордската Академија.
Американска асоцијација на професори по филозофија
За време на војната во Виетнам, студентите низ САД барале нивните универзитетски курсеви да имаат примена во реалните животи и да бидат релевантни како делумни решенија за некои општествени проблеми. Така, Терел Вард Бајнам започнал повеќе да се интересира за темата Применета филозофија и за начини за подобрување на предавањата по филозофија. Исто така, тој почнал да има интерес и за филозофски анализи на општествени немири и проблеми.
Терел Вард Бајнам сметал дека треба да има една национална конференција за предавањата по филозофија. Целта на оваа конференција била да се подобри начинот на кој се предава филозофија низ факултетите, училиштата и курсевите. Исто така, целта би била да се имплементира применетата филозофија во училиштата, универзитетите, библиотеките, затворите, домовите за стари лица итн.
Понатаму, Терел Вард Бајнам организирал комитет за планирање на оваа конференција. Овој комитет се состоел од ученици, учители и претставници на Асоцијацијата на Американската Филозофија.
Конференцијата која се создала како резултата на напорната работа на Терел Вард Бајнам била наречена Национална Работилница – Конференција на Предавања по Филозофија. Првпат таа се одржала на факултетот во Шенектади, во Њујорк, во август 1976 година. Нејзиното времетраење било пет дена. Конференцијата имала повеќе од 300 посетители, кои не биле само од САД.
Бајнам набрзо после втората конференција го напишал правилникот и статии за имплементација на оваа конференција. Тој пополнил документи за да ја направи оваа конференција официјална непрофитна образовна членска корпорација на Њујорк. Третата конференција која се одржала во август, 1980 година, станала првата официјална конфернеција од овој тип.
Бајнам бил одбран како извршен директор на конференцијата. Откако завршил со таа позиција, останал како дел од одборот, потпретседател, претседател итн.
Оваа конференција се одржува секоја парна година.
Компјутерска етика
Од областа на компјутерската етика, Терел Вард Бајнам објавувал книги и статии. Тој создал конференции и работилници на оваа тема. Терел Вард Бајнам одржувал говори, продуцирал видео програми итн. Исто така, тој развил меѓународно познато мрежно место.
Во 1968 година, Терел Вард Бајнам го создал весникот Метафилозофија. Бил негов уредник дваесет и пет години.
Награди
Наградите и признанија со кои бил одликуван Терел Вард Бајнам вклучуваат:
NGC 2092
NGC 2092 — расеано ѕвездено јато во соѕвездието Златна Рипка, заведено во Новиот општ каталог на длабоконебесни тела.
Објектот бил предмет и на други истражувања, па освен како NGC 2092 се споменува и како ESO 57-SC22, in LMC.
Откривање
Објектот е откриен во - година од страна на Џон Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 2092 е од видот OCL. NGC 2092 има само една позната привидна димензија, која изнесува 1,2'.
Други поделби
Проучување на NGC 2092 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката. Во рамките на атласот на длабокото небо, Уранометрија 2000.00, објектот припаѓа на групата означена со бројот 445; додека во Каталогот на основни ѕвезди (GSC) е групиран под бројот 9163.
Милош Милоевиќ
'''Милош С. Милоевиќ (Милош С. Милојевић; - ) — српски историчар, политичар и писател, еден од идеолозите на српската пропаганда во Македонија и големосрпството на Балканот како целина.
Животопис
Роден е во 1840 г. во с. Црна Бара, западна Србија, во семејство на свештеник. Основното образование го стекнал во Глоговац, а учел гимназија во Белград. Потоа две години учел правни науки во Белградскиот лицеј (1859-1862). Заминал во Москва, каде три годни Историско-филозофското одделение на Филозофскиот факултет при Московскиот универзитет, но не ги звршил студиите.
Доста пропатувал низ Косово, Поморавјето и Македонија, со цел да ги осознае тие краишта и „Србите“ во Македонија, и со тоа да ја потпомогне пропагандата за српското „освестување“ на населението.
По смртта на кнезот Михајло Обреновиќ (1823-1868), а на иницијативa на српскиот државник Јован Ристиќ (1831-1899) и белградскиот митрополит Милое-Михаило М. Јовановиќ (1826-1898) во август 1868 г. е создаден Одбор за училишта и учители во Стара Србија, Македонија и Босна и Херцеговина во кој Милоевиќ учествувал како активен деец. Одборот без престан равотел до 1876 г., кога избиле српско-турските војни.
В 1873 г. Милоевиќ со помош на Коста Шуменковиќ издал историско-етнографска карта на „српските земи“. Првата варијанта претрпела низа променети изданија низ годините со распадот на СФРЈ. Оваа карта ја потпомогнала идеологијата на големосрпската доктрина и имала значајно влијание врз многуте поколенија ученици под пропагандата за воспитување во духот на српска (или југословенска) припадност.
Во 1870 г. е предложен од Матија Бан за еден од членовите на Одборот за Македонија, со пододбори низ цела Стара Србија и Македонија како во Врање, Скопје, Тетово, Куманово, Призрен, Кичево, Прилеп, Костур, Охрид итн.
Во 1886 г. бил еден од основачите на друштвото „Свети Сава“, кое имало за цел да го пропагира српството во Македонија.
Винаријата Маунт Плезент
Mount Pleasant Estates е винарија која се наоѓа во Августа, Мисури, САД, на северната страна на реката Мисури во областа што се нарекува Мисури Рајна Земја. Оваа винарија е трета по големина во државата САД.
Историја
Винаријата Маунт Плезент е создадена во 1859 година од имигрантот Георг Муенч (1801–1879) кој е помлад брат на Фридрих Минч. Браќата Муенч ја избрале оваа област затоа што ги потсетувала на нивниот поранешен дом во Нидер-Гемунден, Горниот Хесен, Германија. За жач, винаријата морало да биде затворена во 1920 година поради Прохибиција.
Винаријата повторно ја отвориле за производство во 1966 година. Таа била втората винарија во државата што се отвори во сегашната ера. Исто така е трета по големина во производство на вино во државата. Сите вина се произведуваат и флашираат на имотот. Во 1980 година, Аугуста АВА била првата американска лозарска област назначена од владата на Соединетите држави. Винаријата е со поглед на југ, со поглед кон долината на реката Мисури. Има 85 хектари винова лоза во одгледување и се одгледуваат 16 сорти грозје. Винаријата изгради јавна градина за вино и тераси кои го користат погледот во добра полза.
Во 1991 година, сопствениците на винаријата биле казнети од државата Мисури за увоз на прекумерна количина сок од грозје кој го додаваат во составот во нивните вина. Сопствениците ја обжалиле казната до судот и судот се согласил со тврдењето на сопствениците дека увозот не е во спротивност со законот и ја укина казната.
Наредната година сопствениците на винаријата, Лусијан и Ева Дресел, се развеле и затоа резултат винаријата била продадена на аукција. Винаријата и понатаму останала во фамилијата Дресел, бидејќи победничката понуда од 660 000 американски долари ја дал братот на Лусијан Дресел, Филип, кој веднаш објавил дека Лусијан ќе продолжи да управува со винаријата.Потоа   Парлс Чарсел станал сопственик на винаријата „Маунт Плезент“ во 2004 година.
Денес винаријата Маунт Плезант е најстарата и најдобро утврдена винарија во Августа. Винарската визба одгледува 12 видови грозје на 85 хектари. Во текот на изминатите две децении, Маунт Плезант освоила неколку престижни награди и постигна високи оценки за своето вино.
Производи и награди
Винарската визба произведува разни црвени и бели вина, со полусуво, суво и слатко грозје. Исто така, произведува збогатено вино (со назнака „ пристанишно вино “) и пенливо вино. Имаат повеќе видови на грозје како: Каберне Совињон, Шардоне, Шамбурчин, Сент Винсент, Видал Блан, Златна зона, Мерло, Вињолес и Нортон.
Винаријата Маунт Плезант е добитник на бројни меѓународни награди за своите произведени вина. Највисоката оцена во списанието Вин ентузијаст била 92 бода за мешавината на Бел Ивон Бордо од 1994 година.
Винаријата исто така е призната по својата практика на одржливо лозарство, интегриран систем на одгледување на грозје за вино што е економски одржлив, социјално поддржувачки и еколошки исправен. Винаријата „Маунт Плезент“ ја прогласиле за финалист на наградите „Херои на планетата“ во Сент Луис Бизнис Џурнал во изданието на 30 октомври 2009 година.
Локација на Брансон
Винаријата „Маунт Плезент“ ја отворила и својата втората винарија во градот Брансон, Мисури на 11 април 2008 година. Винаријата Маунт Плезент е голема 9.200 метри квадратни. Нејзината локацијата е во Брансон се наоѓа на 2 хектари на Green Mountain Drive. Зградата „Леџестоун“ им нуди на купувачите шанса да купуваат, да ги пробаат бројните наградени вина на „Монт Плезант“ и да флашираат свое вино од специјално дизајниран буре од дабово дрво од 600 литри. Маунт Плесант ја изгради локацијата Брансон со фокус на одржливи практики. Зградата работи целосно на хидро-електрична енергија и структурата е вградена делумно во земјата за да се намали потрошувачката на енергија.
GD 229
GD 229 — бело џуџе во соѕвездието Лебед
Фракција на црвената армија
Фракција на црвената армија егзистирала во периодот помеѓу 1970-1998 година, извршила многубројни операции, особено во есента 1977 година, што довело до германска политичка криза, која станала позната како "Германска есен". Групата била одговорна за триесет и четири убиства, вклучувајќи и многу секундарни цели, како што се шофери и телохранителите, во текот на акциите биле повредени голем број на цивили. Групата секогаш себеси се именувала како "Фракција на црвената армија". Термините "Групата Бадер-Мајнхоф" или едноставно "Бадер-Мајнхоф" понекогаш биле користини како прекар за организацијата. Фракција на црвената армија никогаш не ги користела овие имиња, но германските медиуми ги користеле за да избегнат легитимирање на групата како вистинска политичка организација.
Имаше три последователни инкарнации на организацијата, "првата генерација", која се состоеше од Бадер и неговите соработници, на "втората генерација" РАФ, која оперирала од средината до крајот на 1970-тите години и "третиот генерација", која дејствувала во 80-те и 90-те години на XX век.
На 20 април 1998 година бил испратен факс до новинската агенција Ројтерс, во кој Фракцијата на црвената армија изјавувила дека групата се самораспушта.
Елимеја
Елимеја — област во Горна Македонија, околу средниот тек на реката Бистрица. На север се граничила со Орестида, Еордеја и Ботиаја, а на исток со Пиерија. Во времето на Филип II Македонски влегува во состав на Кралството Македонија. Во областа се наоѓаат (според Стефан Византиски) градовите: Аијана, Каисареја (која подоцна ќе ја обнови Јустинијан I) и Елимеја.
Студени нозе
Студени нозе — македонска музичка група, активна од 1991 година.
Презбикузија
Презбикузија (или старечка наглувост) е физиолошка, прогресивна и иреверзибилна наглувост од перцептивен тип која симетрично ги зафаќа двете уши. Физиолошкото стареење на органот на слух почнува релативно многу рано, уште во четвртата деценија од животот. Меѓутоа не може да се збори за чисто физиолошко стареење на органот за слух, зошто на него во текот на животот му влијаат многубројни фактори кои предизвикуваат слабеење на слухот (бучава, заболување на кардиваскуларниот систем, исхрана, ототоксични средства, повреди итн...). Промените кои предизвикуваат слабеење на слухот се јавуваат на сите делови од слушниот апарат – средното уво, внатрешното уво, слушниот нерв, мозочните јадра, мозочните центри). Ушното тапанче ја губи својата еластичност и сјај, слушните ковчиња стануваат анкилотични (неподвижни), на крвните садови се одигруваат дегенеративни промени како и на базиларната мембрана.Во случаевите каде дегенеративните промени се јако изразени во мозочните центри, покрај релативниот добар тонски аудиограм постои и нагласено пореметување на препознавање на говорот.За да се разликува старачката наглувост, од другите перцептивни оштетувања на слухот, треба да постојат следниве елементи: старост на пациентот (преку 55 години), негативна анамнеза во врска со други можни оштетувања на слухот, негативен отоскопски наод и перцептивно симетрично оштетување на слухот. Лекувањето на оваа болест не дава резултати зошто не е разјаснето ни прашањето за стареење на нервното ткиво. Основна тенденција во лечењето е да подобри циркулацијата во централниот нервен систем и да се намали развивањето на атеросклеротичните промени. Во таа цел на болните им се даваат вазодилататорни средства кои предизвикуваат дилатација на церебеларните крвни садови. Од витамините се ординираат витамин А, витамините од Б групата и Е витаминот. Може да се проба со рехабилитација на слухот со слушни апаратчиња, ама кај запуштените случаи се исклучува успехот, зошто не е оштетена само перцепцијата туку и анализата и синтезата во кората на големиот мозок.
Студени нозе
Почетоци
Една од малкуте вистински македонски тинејџерски групи на 1990-тите години од минатиот век. Студени нозе била формирана во октомври 1991 г., како продуцентски проект на Тоше Поп-Симонов. Никола Николов-Сури, Ивица Стојановски-Фиц и Леонид Голчев-Пес биле фронтменското трио. Настапите биле најчесто со матрица во заднината, со исклучоци кога Фиц свирел гитара или пак, кога Лео одвреме-навреме го вклучувал својот синтисајзер. Фиц кој се издвојувал како лидер на бендот бил и единствениот со некакво претходно музичко искуство, стекнато низ настапите со маалскиот рок-бенд „Демијан“. Фиц имал искуство и како придружен вокал, кој на единаесетгодишна возраст во 1987 година на Макфест ги отпеал придружните вокали на антологиската песна на Ристо Самарџиев, Чили Вили.
Депресивни растројства
Зборот депресија вообичаено се користи за да се опише чувството на тага, кои сите ние ја чувствуваме во некои период од нашиот живот. Тој исто така се користи при опишување на депресивни растројства кои можат да се дијагностицираат.
Бидејќи депресивните чувства се толку многу чести, важно е да се знае да се направи разлика кога човек се чувствува несреќен и тажен во секојдневниот живот и кога има симптоми на депресивно растројство. Повеќето луѓе се чувствуваат несреќни или тажни кога се соочуваат со стрес, на пример, со загуба на некој близок, при раскинување на врската со партнерот или со големо разочарување или фрустрација. Овие емотивни реакции се соодветни во ваквите ситуации и тие обично траат само одредено време. Овие реакции не се сметаат за депресивно растројство, туку како дел од секојдневниот живот.
Депресивните растројства се група на болести кои се одликуваат со долгорочно депресивно расположение или губење интерес за работите кои претходно биле забавни. Симптомите можат сериозно да го пореметат животот на лицето. Депресивните растројства се чести и скоро секое петто лице ќе доживее депресивно растројство во некој период од животот.
Депресивните растројства се сериозни и вознемирувачки болести со вистински ризици по животот и здравјето на лицето. Неопходно е проценка и лекување од стручно лице. Во сериозни случаи, во почеток може да биде потребно хоспитализирање на лицето. За среќа, лекувањето на депресијата обично е многу ефикасно.
Етиологија
Често постојат повеќе меѓусебно поврзани фактори кои се поврзуваат со депресија.
Генетски фактори
Утврдено е дека склоноста да се заболи од депресија е наследна. Тоа е слично на склоноста кон други болести, на пример, шеќерна болест и срцеви заболувања.
Биохемиски фактори
Се смета дека депресивните растројства делумно се должат на хемиската неурамнотеженост во мозокот. Ова неурамнотеженост се лекува со антидепресиви.
Стрес
Стресот се поврзува со појавата на депресивни растројства, посебно личните трагедии или несреќи. Депресивните растројства почесто се јавуваат во одредени фази од животот кои вклучуваат големи промени во животот, на пример, раѓање на дете, климактериум и смртни случаи. Како резултат на тоа, тие почесто се јавуваат кај младите возрасни лица, жените, постари лица и лица со физички здравствени проблеми.
Карактер
Луѓето со одредени карактери се повеќе склони да добијат симптоми на депресија. Депресијата обично се јавува кај луѓе кои лесно се обеспокојуваат, кои се многу чувствителни и емотивни и кои бурно реагираат или лесно се вознемируваат со работите кои им се случуваат во животот. Лицата кои се перфекционисти и самокритични и кои поставуваат високи стандарди за себе и за другите се склони на депресија. Лица кои се многу зависни од други лица исто така се склони на депресија ако се разочараат. За разлика од нив, лицата кои се оптимисти и кои позитивно размислуваат не се склони да заболат од депресија.
Видови депресивни растројства
Поголем број на различни ментални заболувања се пропратени со депресија.
Главно депресивно растројство
Ова депресивно растројство најчесто се дијагностицира. Лице со главно депресивно растројство станува многу нерасположено и не ужива во животот. Тој/таа губи концентрација и енергија, а се јавува и нарушување на јадењето и сонот. Исто така, честа е појавата на чувство на вина. Чувствата на безнадежност и очај може да го наведат лицето да помислува на самоубиство. Главното депресивно растројство може да се појави без да постои некоја очигледна причина и тоа може да се јави кај луѓе кои добро се соочуваат со животот, кои се добри во тоа што го работат и среќни во семејството и друштвените односи со други луѓе. Појавата на растројството исто така може да ја предизвика некој потресен настан со кој лицето не може да се соочи. Кога симптомите на главното депресивно растројство се проретчуваат и се поблаги, меѓутоа траат подолго (повеќе од две години), болеста се вика дистимично растројство.
Адаптивно нарушување со депресивно расположение
Лицата со оваа болест реагираат на стресни случки во нивниот живот, на пример, раскинување на блиска врска или губење на служба, меѓутоа на многу побурен начин отколку што е вообичаено. Чувствата на депресија се многу силни и често вклучуваат вознемиреност, недоволно спиење и промени во апетитот. Колку долго ќе траат симптомите е различно и тие може да траат од неколку недели до повеќе години. Лицата кои боледуваат од овој вид на депресија, често треба да се лекуваат, за да им се помогне да најдат начин за да се соочат со случката и да ги контролираат симптомите.
Постнатална депресија
Таканаречените „baby blues“ (постнатална депресија) влијаат на скоро половина од сите нови мајки. Тие се чувствуваат малку депресивни, вознемирени, напнати или болни и може да имаат проблеми со спиењето иако поголем дел од времето се уморни. Овој вид на депресија може да трае само неколку часа или дена и потоа да исчезне. Меѓутоа, кај околу 10% од мајките ова чувство на тага се развива во сериозно растројство, познато како постнатална депресија. На мајките кои боледуваат од оваа болест им станува се потешко да се соочуваат со барањата во секојдневниот живот. Тие може да чувствуваат вознемиреност, страв, малодушност, тага и преголем умор. Некои мајки може да имаат напади на паника или да бидат напнати и нервозни. Може да дојде до појава на промени во апетитот и спиењето. Сериозна, меѓутоа ретка форма на постнатална депресија е постнаталната (пуерпералната) психоза. Жената не може да се соочува со секојдневниот живот и може да биде растроена во начинот на кој размислува и се однесува. Неопходно е и за мајката и за детето, постнаталната депресија да се лекува. За тоа постојат многу ефикасни терапии.
Биполарно растројство на расположението
Лице кое боледува од биполарно растројство на расположението (претходно познато како манична депресија) има депресивни епизоди наизменично со манични периоди кои вклучуваат занесеност, хиперактивност, раздразливост, зголемена брзина на говорот и непромисленост. Во посериозни случаи, лицето исто така може да има делузии.
Ментални здравствени проблеми кои се јавуваат заедно со депресивните растројства
Лицата кои имаат депресија многу често имаат симптоми на анксиозност. Штетното користење на алкохол и други видови дрога често се јавува заедно со депресијата. Тоа го усложнува лекувањето и затоа важно е ефикасно да се контролира користењето на алкохол и други видови дрога. Кај луѓето со депресија исто така е зголемен ризикот од самоубиство.
Лекување
Депресивните растројства може да се лекуваат многу ефикасно. Лицата кои чувствуваат тага подолго време, или кај кои тагата влијае на нивниот живот во голема мера, треба да го контактираат семејниот доктор или да одат во здравствениот центар во заедницата. Видот на лекување ќе зависи од симптомите кои ги има секое лице, меѓутоа ќе вклучува една или повеќе од наведените терапии.
Емилија Златкова Анастасова
Емилија Златкова Анастасова — македонска писателка. Од петтата година живеела во Пробиштип, каде завршува основно и средно училиште. Завршува македонска книжевност и македонски јазик на факултетот „Блаже Конески“ во Скопје. Плоден автор, основач на издавачката куќа „ЗБОР“ и главен уредник во истата.
Моментално живее и работи во Велес.
Творештво
Автор е на книгите:
Песочница (појаснување)
Песочница може да е однесува на:
Златен гол
Златен гол било правило во фудбалот користено од страна на ФИФА од 1993 до 2004 година.
Регулатива
Родено по писмо што се појавило во Times на 16 април 1992 година, правилото за златен гол важело во продолженијата на фудбалските натпревари во нокаут-фазата: откако натпреварот завршил со нерешен резултат по регуларното време, првиот постигнат гол во продолженијата ќе му ја донесе победата на тимот кој го постигнал; ова се засновало на концептот на Ненадејна смрт присутен во екипните спортови во Северна Америка.
Во 2002 година, варијантата „сребрен гол“ била воведена од УЕФА, која според правилата му носела победа на тимот кој бил во водство по крајот на едно од продолженијата (небитно дали се работи за првото или второто). Двете правила биле укинати од ИФАБ по крајот на Европското првенство 2004.
Критики
Оригиналната идеја на „Златниот гол“ била да се поттикнат екипите да играат поофанзивно, со што ќе се намали употребата на изведување пенали како параметар кој ќе го одлучува победникот; наместо тоа, се верувало дека правилото дало спротивен ефект, бидејќи екипите на теренот често имале тенденција да се затворат и да се бранат со цел да избегнат да примат одлучувачки погодок кој ќе ги елиминира моментално.
Останати спортови
Освен во фудбалот, „Златниот гол“ имал и има примена и во некој други споротви како хокеј на трева, хокеј на мраз, рагби, американски фудбал, бејзбол и др.
Список на државни водачи во 1703 година
Ова е список на државни водачи во 703 година. Во него се наведени водачите на државите во светот, коишто постоеле во соодветната година. Се споменуваат имињата на оние водачи коишто ги заземале највисоките функции или оние со најголема моќ во државата, без оглед на обликот на државното уредување и видот на функцијата којашто ја извршувале. Како дополнителни информации се наведуваат и животниот век на водачот и временскиот период на извршување на соодветната функција.
Списокот е поделен на континентите во светот, коишто се подредени по азбучен редослед, а во делот за секој континент, исто така, по азбучен редослед се подредени државите коишто во годината се наоѓале на тој континент. Во случај да се случиле промени на функциите, наведени се имињата на сите лица коишто ја извршување таа функција подредени по хронолошки редослед во текот на годината.
NGC 4114
NGC 4114 — спирална галаксија во соѕвездието Гавран, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 4114 се споменува и како MCG -2-31-18, NPM1G -13.0366.
Откривање
Објектот е откриен на 27 март 1786 година од страна на Вилијам Хершел, со помош на рефлекторски телескоп, чијашто леќа имала пречник од 18,7 см.
Податоци од набљудување
Според морфолошката класификација на галаксиите, NGC 4114 е од видот SBa. Видливиот сјај со голо око изнесува 13,1 m, а оној во рамките на интервалот од минималната до максималната честота 14 m, додека површинскиот сјај изнесува 13,3 m/лм2. NGC 4114 има привидни димензии од 1,8' х 0,8'.
Астрономски податоци
Објектот е од епохата Ј2000.0. Положбениот агол на објектот е во износ од 136°.
Други поделби
Проучување на NGC 4114 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 38460. Во рамките на атласот на длабокото небо, Уранометрија 2000.00, објектот припаѓа на групата означена со бројот 283; додека во Каталогот на основни ѕвезди (GSC) е групиран под бројот 5525. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1033.
IC 131
IC 131 — галаксија во соѕвездието Златна Рипка, заведена во Новиот општ каталог на длабоконебесни тела.
Откривање
Објектот е откриен на 8 декември 1899 година од страна на Делајл Стјуарт.
Податоци од набљудување
Според морфолошката класификација на галаксиите, IC 131 е од видот E-S0. Видливиот сјај со голо око изнесува 14,2 mag, а оној во рамките на интервалот од минималната до максималната честота 14,9 mag, додека површинскиот сјај изнесува 13,5 m/лм2. IC 131 има привидни димензии од 0,9' х 0,7'.
Андалузиски пес
Андалузиски пес (француски: Un chien andalou) - француски краток филм од 1929 година, во режија на Луис Буњел, кој е автор на сценариото, заедно со Салвадор Дали. Главните улоги во филмот ги играат: Пјер Бачеф и Симоне Мареил.
Содржина
Филмот започнува со сцената во која еден човек се бричи, а потоа со бричот го пресекува окото на една девојка. Во продолжение се редат бројни необични сцени: еден човек носи мала кутија и паѓа пред една зграда, а тоа го набљуудва една девојка, која го зема човекот во својот стан. Надвор, на улицата лежи пресечена дланка околу која се собрала група минувачи. Тогаш, доаѓа полицаец, кој ѝ ја дава кутијата со дланката на една млада девојка. Истовремено, во зградата, младиот човек се обидува да ја обљуби девојката, но таа успева да побегне. Тој ја брка девојката и тогаш се појавува друг човек во кој првиот пука со револвер. Во следната сцена, телото на убиениот лежи крај една река, а на крајот од филмот, младиот човек и девојката се прикажани на морскиот брег.
Растурен Брег (Костурино)
Растурен Брег — археолошко наоѓалиште во Костурино, Општина Струмица.
Ова наоѓалиште претставува депо на монети од 854 бакарни скифати од 9 век до 18 век. Монетите се чуваат во Заводот и музеј во Струмица.
NGC 309
NGC 309 — спирална галаксија во соѕвездието Кит, заведена во Новиот општ каталог на длабоконебесни тела.
Објектот бил предмет и на други истражувања, па освен како NGC 309 се споменува и како MCG -2-3-50, IRAS 00542-1010.
Откривање
Објектот е откриен во 1877 година од страна на Ернст Вилхелм Либерехт Темпел, со помош на рефрактор, чијашто леќа имала пречник од 11 см.
Податоци од набљудување
Според морфолошката класификација на галаксиите, NGC 309 е од видот SBc. Видливиот сјај со голо око изнесува 11,9 m, оној во рамките на интервалот од минималната до максималната честота 12,5 m, додека површинскиот сјај изнесува 14 m/лм2. NGC 309 има привидни димензии од 3' х 2,4'.
Астрономски податоци
Објектот е од епохата Ј2000.0. Неговата ректасцензија, односно аголот измерен меѓу еклиптиката и небесниот екватор со теме во пролетната точка, изнесува 0 ч 56 м 42,6 с, а неговата деклинација, односно висината на лакот на тој агол, - 9° 54' 51". Положбениот агол на објектот е во износ од 175°.
Други поделби
Проучување на NGC 309 е вршено од повеќе истражувачи, па поради тоа е вклучен и во други познати збирки според различн критериуми на поделба. Така, во Каталогот на најважните галаксии (PGC), објектот се среќава со ознаката 3377. Во рамките на атласот на длабокото небо, Уранометрија 2000.00, објектот припаѓа на групата означена со бројот 262; додека во Каталогот на основни ѕвезди (GSC) е групиран под бројот 5270. Објектот е забележан и во фотографското истражување спроведено од Паломарската опсерваторија во 1958 година, каде што се споменува во групата под број 1204.
Јалук
Јалук е божесво кое го почитувале Мопаните. Тој е сметан за еден од „дедовците“ на земјата и бог на молњите.
Црква „Пресвета Богородица Хавијара“
Пресвета Богородица Хавијара (Παναγία Χαβιαρά) — средновековна црква во градот Бер, Егејска Македонија. Влегува во состав на Берско-негушко-камбаниската епархија на Цариградската патријаршија. Храмот е дел до парохијата „Сретение Господово“. Црквата е подигната на крајот од XIV век како еднокорабен храм. По архитектонските зафати на крајот од XV и почетокот на XVI век, претворена е во трикорабна базилика со дрвен покрив и припрата. Од првичниот храм е зачуван само источниот ѕид. Внатре се зачувани забележителни фрески од XIV век — Богородица, Благовештение, Вознесение, од XV век — Страшниот суд, а од XVI век — Сретение, Рождество, Крштение, Успение Богородично, Христос во окови и други.
Лизбет Саландер
Лизбет Саландер е измислен лик создаден од шведскиот автор и новинар Стиг Ларсон во наградуваната трилогија Милениум. Таа првпат се појави во романот „Девојката со тетоважа на змеј“ од 2005 година, како антисоцијална компјутерска хакерка со фотографска меморија, која се здружува со Микаел Бломквист, истражувачки новинар и издавач на списанието наречено Милениум. Саландер повторно се појавува во „Девојката што си играше со оган“ (2006) и „Девојката што го урна стршленовото гнездо“ (2007), продолженија што Ларсон ги напиша пред да умре во 2004 година.
Ликот е позитивно прифатен, а според Дејвид Денби , Лизбет Саландер најверојатно е одговорна за голем дел од успехот на серијата Милениум. Во различните филмски адаптации на романите, актерките Номи Рапејс, Руни Мара и Клер Фој добија пофалби за нивните портрети на ликот. Во 2013 година, издавачот Норстедс Форлаг му наложи на Дејвид Лагеркранц да ја продолжи серијата Милениум со Девојката во пајакова мрежа (2015), Девојката која зема око за око (2017) и Девојката што живееше двапати (2019).
Создавање на ликот
Ларсон изјавил во единственото интервју што го дал за трилогијата,  дека го базирал ликот на Лизбет Саландер на ликот на Пипи Долгиот Чорап како како возрасна. Во серијата Милениум, Саландер го има името „В. Кула“ ставено на вратата од нејзиниот стан на горниот кат на Фискаргатан 9 во Стокхолм. „В. Кула“ е кратенка од „Вила Вилекула“, името на куќата на Пипи Долгиот Чорап.
Друг извор на инспирација била внуката на Ларсон, Тереза. Како бунтовен тинејџер, таа често носела црна облека и шминка и неколку пати му кажала на Ларсон дека сака да направи тетоважа на змеј. Авторот честопати испраќал пораки до Тереза додека ги пишувал романите за да ја праша за нејзиниот живот и како би реагирала во одредени ситуации. Таа му кажувала за својата борба со анорексијата и дека вежбала кик-бокс (претходно џуџицу).
Профил на ликот
Лизбет Саландер има црвена коса која ја бојадиса во гавраново црна. По нејзиното прво појавување во серијата, таа е опишана како „бледа, андрогина млада жена која има кратка коса, и со пирсови на носот и веѓите“.
Таа има тетоважа со оса, на вратот, тетовирана јамка околу мускулот на левата рака, друга јамка околу левиот глужд, кинески симбол на колкот и роза на левата страна. Таа има голема тетоважа на змеј на грбот која како да тече од нејзиното рамо, надолу по 'рбетот и завршува на нејзиниот задник. Ова во преводот на англиски беше сменето во мал змеј на нејзиното лево рамо. Саландер оди во клиника во Џенова помеѓу првата и втората книга, каде што и ја отстрануваат тетоважата со оса бидејќи чувствувала дека е „премногу упадлива и ја прави премногу лесна за паметење и идентификување“.
Саландер е компјутерска хакерка од светска класа. Под псевдонимот „Оса“, таа станува истакната фигура во меѓународната хакерска заедница (слична на групата Анонимни) позната како Хакерска Република. Таа ги користи своите компјутерски вештини како средство за да заработи за живот, извршувајќи истражувачка работа за Milton Security. Таа има еидетско помнење и вешто го крие својот идентитет; таа поседува пасоши со различни имиња и се маскира да патува низ Шведска и низ целиот свет.
Саландер има комплицирана врска со истражувачкиот новинар Микаел Бломквист, која се движи помеѓу романса и непријателство во текот на случувањата.
Личност на ликот
Откако преживеала трауматично детство, Саландер е многу интровертен и асоцијален лик и има тешкотии да се поврзе со луѓето и да се дружи. Таа е особено непријателски расположена кон мажите кои ги злоупотребуваат жените и особено ужива да ги разоткрие и казни. Таа е претставник на личните ставови на Ларсон и главна тема во целата серија. Во серијата, Бломквист шпекулира дека Саландер можеби е со аутистичен спектар. Нејзината ментална состојба никогаш не е дефинитивно опишана, двосмисленост што многу антагонисти во серијата се обидуваат да ја искористат против неа: нејзиниот сексуално навредлив јавен старател, Нилс Бјурман, ја опишува како „болна, убиствена, ебано луда личност“, додека нејзиниот некогашен затворскиот чувар д-р Питер Телебориан ја опишува како „параноична“, „психотична“, „опсесивна“ и „егоманичен психопат“.
Од друга страна, Ларсон изјавил дека мислел дека на неа би можело да се гледа како на необичен вид на социопат, поради нејзините трауматски животни искуства и неможноста да се усогласи со општествените норми.
Во книгата Психологијата на девојката со тетоважа на змеј, на прашањето „Дали Саландер е психопат?“, Мелиса Баркли, д-р. и д-р Стефани Малинс-Свиат објаснуваат: „Иако Саландер е антагонистичка и насилна, се чини дека не и недостасува совест, што е одлика на психопат. Иако таа не ги следи правилата на општеството секогаш, таа има свој сет на морални принципи кон кои се придржува.“
На крајот од третата книга од серијата Саландер е сепак прогласена за разумен и компетентен лик.
Писателите ја опишаа Саландер како „жестока неконвенционална и мрачна антихероина“, „суперхерој“, „неприлагодена“ и „андрогина, асоцијална, бисексуално активна... осаменичка која заработува за живот како компјутерска хакерка.“ Џени Пантер во Queen's Quarterly напиша дека „малата, со рамни гради, пуши со синџир, украсена со тетоважи, антисоцијална, бисексуална, генијална компјутерска хакерка Лизбет Саландер“ стана „еден од најпривлечните ликови во неодамнешната популарна фикција“.
Девојката со тетоважа на змеј
Романот открива дека Саландер била прогласена за правно неспособна како дете и е под грижа на правниот старател Холгар Палмгрен, една од ретките луѓе во светот на кои им верува и за кои се грижи. Кога Палмгрен ќе доживее мозочен удар, судот ѝ назначува нов старател: Нилс Бјурман, садист кој ја принудува Саландер да изврши орален секс во замена за пристап до нејзиниот додаток. Во втората секс сесија во неговиот стан, тој насилно ја силува и содомизира, несвесен дека таа ги снима неговите постапки со скриена камера. Неколку дена подоцна, таа се враќа во неговиот стан и, откако го онеспособи со тејзер, му ја залепува устата и го прицврстува за креветот со сопствената опрема за ропство и на крајот го содомизира со огромен анален приклучок. Таа потоа објаснува дека ќе ја објави видео снимката на која тој ја силувал доколку не го направи токму она што таа го наредува или ако нешто и се случи. Таа бара тој да ја поништи нејзината законска неспособност и да и го врати единствениот пристап до нејзината банкарска сметка. Таа му вели дека ќе го посети кога ќе посака, и ако некогаш го најде со жена, дури и доброволно да биде таму, ќе ја пушти лентата и ќе му го уништи животот. Конечно, таа му ги тетовира зборовите „ЈАС СУМ САДИСТИЧКА СВИЊА, ПЕРВЕРТ И СИЛУВАЧ“ на неговиот стомак, му ги отклучува лисиците и си заминува.
Саландер на крајот открива докази дека покојниот татко на Хариет, Готфрид, и нејзиниот брат, Мартин, ги извршиле убиствата. Тогаш Саландер го наоѓа Бломквист точно на време за да го спаси од Мартин, кој е среде мачење. Таа го гони Мартин на нејзиниот мотоцикл, но тој е убиен кога намерно скршнува во камион што доаѓа. Саландер подоцна ги користи своите хакерски вештини за да открие дека Хариет Вангер е жива и се крие во Австралија и да добие чувствителни информации за главниот непријател на Бломквист, корумпираниот медиумски магнат Ханс-Ерик Венерстром. Со информациите откриени од Саландер, Бломквист објавува експозена статија и книга што го уништува Венерстром и го трансформира списанието на Бломквист, Милениум, во едно од најпочитуваните и најпрофитабилните во Шведска.
За време на истрагата за Венерстром, Саландер ги користи своите хакерски вештини и низа маскирања за да повлече милијарди шведски круни од офшор сметките на Венерстром. Таа анонимно му ја открива адресата на последното скривалиште на Венерстром на адвокат со криминални врски, а Венерстром е убиен три дена подоцна, наводно должејќи многу пари на нарко картелите.
На крајот од книгата, Саландер си признава дека се заљубила во Бломквист. На пат со божиќен подарок за да му каже така, таа го гледа со неговата долгогодишна љубовница, уредничката на Милениум, Ерика Бергер. Со скршено срце, Саландер симболично го фрла подарокот во првата канта што ќе ја види и го прекинува секој контакт со него.
Патување до Месечината (филм од 1902)
Патување до Месечината (француски: Le voyage dans la lune) - француски филм од 1902 година, во режија на Жорж Мелјес. Овдаховен од повеќе разни извори, вклучувајќи го романите „Од Земјата до Месечината“ и „Околу Месечината“ на Жил Верн, филмот прикажува една група на астрономи кои патуваат до Месечината во топовско-придвижена капсула, ја истражуваат површината на Месечината, бегаат од подземна група на Селенити (месечевите жители), и се враќаат на Земјата со еден заробен Селенит. Филмот прикажува ансамблен состав на глумци на француски театарски изведувачи, предводени од самиот Мелјес во главната улога на Професор Барбенфуиљи, и е снимен во изобилен театарски стил поради што Мелјес станал познат.